b'\n_START_ARTICLE_\nValo (tiedelehti)\n_START_PARAGRAPH_\nValo on 1920-luvulla ilmestynyt ensimm\xc3\xa4inen suomalainen tiedelehti._NEWLINE_Lehti ilmestyi 1925\xe2\x80\x931928 joka toinen viikko, yhteens\xc3\xa4 sata numeroa. Kustantaja oli silloinen merkitt\xc3\xa4v\xc3\xa4 kustantaja WSOY. Vaikka Valo ilmestyi lehden muodossa, se oli kuitenkin vihkoina ilmestynyt tietoteos. Silloiseen tapaan lehti myi kansia, joihin vuosikerran sai sitoa. Lehti ilmestyi kahtena sarjana, joista A-sarjassa olivat aiheina menestyminen, ihmisel\xc3\xa4m\xc3\xa4, luonto, menneet ajat ja kielet. B-sarjan aiheina olivat liike-el\xc3\xa4m\xc3\xa4, el\xc3\xa4inten maailma, sielunel\xc3\xa4m\xc3\xa4, terveys ja sairaus, virkistys ja urheilu._NEWLINE_Lehden perusaineisto tuli tanskalaisesta Frem-lehdest\xc3\xa4. Lis\xc3\xa4ksi oli suomalaisten kirjoittajien artikkeleita. Tanskalaisia artikkeleita suomensi ja kirjoitti osin Haavion yst\xc3\xa4v\xc3\xa4piiri ja sukulaiset, mutta avustajia oli kymmeni\xc3\xa4._NEWLINE_Julkaisua toimittivat WSOY:n tuore kustannustoimittaja Martti Haavio, h\xc3\xa4nelle Ylioppilaslehden ajoilta tutut AKS:n p\xc3\xa4\xc3\xa4ideologi Niilo K\xc3\xa4rki ja Pikku j\xc3\xa4ttil\xc3\xa4isen juuri valmiiksi saanut Yrj\xc3\xb6 Karilas ja et\xc3\xa4toimittajana Kansanvalistusseuran Kalenterin toimittaja Niilo Liakka._NEWLINE_Suomen tiedetoimittajien liitto j\xc3\xa4rjest\xc3\xa4\xc3\xa4 juhlia Valon p\xc3\xa4iv\xc3\xa4n\xc3\xa4.'